**Notă informativă**

**la proiectul Hotărîrii Guvernului cu privire la modificarea și completarea Hotărîrii Guvernului nr.1136 din  02 octombrie 2006 cu privire la mijloacele speciale ale Inspectoratului Fiscal Principal de Stat și inspectoratelor fiscale teritoriale**

Prezentul proiect al Hotărîrii de Guvern propune modificarea și completarea Hotărării nr.1136   
din  02.10.2006 cu privire la mijloacele speciale ale Inspectoratului Fiscal Principal   
de Stat şi inspectoratelor fiscale de stat teritoriale cu venituri provenite de la darea în locaţiune/arendă a bunurilor proprietate publică aflate în gestiunea Serviciului Fiscal de Stat.

Completarea dată vine ca o măsură de adaptare a cadrului normativ juridic existent, ca urmare a propunerilor echipei de audit a Curții de Conturi, venite în procesul auditului privind utilizarea mijloacelor publice și gestionarea patrimoniului public de către Inspectoratul Fiscal Principal de Stat și unele inspectorate fiscale teritoriale în anul 2013, efectuat în perioada aprilie – iulie 2014.

Echipa de audit a Curții de Conturi a constatat că formarea mijloacelor speciale provenite din prestarea serviciilor de dare în arendă/locațiune de către organele Serviciului Fiscal de Stat nu este reglementată de prevederile Hotărîrii Guvernului nr. 1136 din 02.10.2016.

În scopul stabilirii în Hotărîre a mecanismului de formare a mijloacelor speciale provenite din prestarea serviciilor de dare în arendă/locațiune, se propune de a completa anexa nr.2 din hotărîre cu punctele:

* Mijloacele speciale de la darea în locaţiune/arendă a bunurilor imobile aflate în gestiunea IFPS și inspectoratele fiscale teritoriale se constituie în baza legii anuale a bugetului de stat.
* Veniturile se formează din cuantumul plăţilor de la darea în locaţiune/arendă a bunurilor imobile aflate în gestiunea IFPS și inspectoratele fiscale teritoriale IFPS și inspectoratele fiscale teritoriale .
* Mijloacele speciale acumulate din plăţile de la darea în locaţiune/arendă a bunurilor imobile aflate în gestiunea IFPS și inspectoratele fiscale teritoriale IFPS și inspectoratele fiscale teritoriale se utilizează primordial pentru întreţinerea, repararea şi utilarea tehnico-materială.  
  Din acest motiv s-a decis iniţierea completărilor respective.

**Viceministru                                              Maria Cărăuș**